Rannahotell  Vaadake ka www.daysinngafyresort.com  Kuurort: Naama Bay  Hinnas hommiku- ja õhtusöögid, lisatasu eest lõunasöögid.  Hinnad leiate lehekülje lõpust.    Gafy Resort on esimene ülemaailmsesse Days Inn hotelliketti kuuluv hotell Egiptuses ja Põhja-Aafrikas. Avatud on hotell aastal 1982 ning hiljem põhjalikult renoveeritud. Samuti on juurde ehitatud uus hotellihoone. Eriti atraktiivseks muudab Gafy Resorti tema  asukoht - hotell asub rannas ning Naama Bay keskuses, rannapromenaadi ääres. Naama Bay peatänavale jõudmiseks tuleb vaid ette võtta umbes 10-minutiline jalutuskäik mööda elavat, restoranide ja kohvikutega ääristatud rannapromenaadi. Vanasse Sharmi on umbes 5 km ning sinna pääseb taksoga. Hotelli küllaltki suurel territooriumil paiknev aed on kaunis ning hoolitsetud. Palju on rohelust, privaatsust lisavaid hekke, väike kosk ning veesilm. Samuti on nii väljas kui ka sisekujunduses näha huvitavaid detaile -  välisseintele ümaratest kividest laotud loomad ning hotelli ruumides suured vaasid ja kujundid Egiptuse mütoloogiast.        Rand:  Hotellil on oma rannaosa, mis on Naama Bays suuruselt teine. Rannarätid ning päevitustoolid on nii  rannas kui basseini ääres klientidele tasuta. Rand on jämeda liivaga, samuti on vetteminek liivane, kuid veidi vasakule ujudes on võimalik näha ka koralle ning värvikirevaid kalu. Rannas on olemas hea veespordikeskus, kus on võimalik harrastada kõiki Punasel merel pakutavaid veespordialasid, sealhulgas pakutakse sõitu klaaspõhjaga paadis. Olemas sukeldumiskeskus. Igal pühapäeval ning neljapäeval toimub rannas pidu.  Basseinid:  Basseine on hotelli territooriumil kokku viis. Viiest basseinist kaks suuremat on mõeldud täiskasvanutele, kaks on lastebasseinid ning üks mullivann. Üks suurtest basseinidest ning üks lastebassein paiknevad uue hoone juures, teised peahoone taga.  Vaba aeg ja sport:  Hotellis on tervisekeskus jõusaali, sauna, aurusauna, mullivanni ning massaažiteenusega. Jõusaali kasutamine on hotelli klientidele tasuta, teised teenused lisatasu  eest. Vaba aja ning meelelahutuse eest hoolitseb ka vabaajajuhtide tiim.  Veel on hotellis:  Türgi saun ▪ aeroobika ▪ rannavõrkpall ▪ minikorvpall ▪ piljard  Lastele:  Kaks lastebasseini ▪ laste mänguväljak rannas ▪ liumägi basseinide juures        Restoranid, baarid:  Hommiku-, lõuna- ja õhtusöögid toimuvad rootsilauas pearestoranis Horus. Makstes juurde 8 eurot inimese kohta, on võimalik õhtusöök pearestoranis vahetada kalarestorani vastu. Lisaks on hotellis rannarestoran, kus toimuvad kaks korda nädalas ka rahvuslikud showd, ning Itaalia pizzaresoran Little Italy.  Erinevaid baare on territooriumil 6:  ▪ 24 tundi  avatud lobbybaar  ▪ basseinibaar  ▪ rannabaar  ▪ King Tut baar hotelli peahoones  ▪ Little Italy baar  ▪ vesipiibukohvik  Teenused:  Konverentsiruum (mahutab 75 inimest) ▪ arvutid lobbys (interneti kasutamine maksab 40 LE tund) ▪ kauplused ▪ sularahaautomaat ▪ valuutavahetus ▪ arsti kutsumise võimalus ▪ pesu pesemine ▪ 24 tundi toateenindus  Toad:  Toad paiknevad ühe-, kahe või kolmekorruselistes hoonetes. Kokku on hotellis 204 tuba, neist 200 tavatuba ning 4 sviiti (2 seenior- ning 2 juuniorsviiti). Juuniorsviidid on väiksemad, suurusega 60 m2 ning seeniorsviidid on 80 m2. Sviitidel on merevaade ning suured mullivanniga vannitoad. On ka 8 ühendtuba. Küllaltki lihtsalt sisustatud tavatubade vaade on aiale, väikestele koskedele, basseinile või merele. Vaadete eest hotell lisatasu ei võta, kuid klientide erisoove võimalusel  arvestatakse. Kõik toad on rõdu või terrassiga ning esimese korruse terrasilt on võimalik ka otse välja jalutada.  Tubades on: konditsioneer ▪ seif (tasuta) ▪ SAT-TV ▪ otsevalimisega telefon ▪ minibaar ▪ föön Minibaari kasutamine on lisatasu eest.        Hinnad:  Teid huvitava reisi hinna leidmiseks valige sobiv kuu. Tabelis on kõigepealt reisipaketi hinnad inimese kohta reisi kuupäevade järgi, siis lisamaksud ja soodustused.  Hinnas on:  ▪ Lend Tallinnast Sharm el Sheikhi ja tagasi koos lennujaamamaksudega  ▪ Transfeer lennujaamast hotelli  ▪ Majutus kaheses tavatoas  ▪ Hommiku- ja õhtusöögid  ▪ Travel IN'i  eestikeelse reisiesindaja teenused  ▪ Pidulik jõulu- ning aastavahetuse õhtusöök  Hinnale lisandub:  ▪ viisa: 290 krooni  ▪ kindlustus (soovi korral)